প্রবাসী সংবাদ  সিঙ্গাপুর ১৭ নভেম্বর বুধবার : অদ্য বাদ যোহর সিঙ্গাপুরের ঐতিহাসিক সুলতান জামে মসজিদে বাংলাদেশ আহলেহাদীছ যুবসংঘ সিঙ্গাপুর শাখার উদ্যোগে এক আলোচনা সভা অনুষ্ঠিত হয়। সিঙ্গাপুর যুবসংঘ-এর সভাপতি মুহাম্মাদ আব্দুল হালীম (কুমিল্লা)-এর সভাপতিত্বে অনুষ্ঠিত উক্ত আলোচনা সভায় প্রধান অতিথি হিসাবে উপস্থিত ছিলেন জনাব ইলিয়াস (তামিলনাড়ু, ভারত)। তিনি ইংরেজী ভাষায় তাওহীদ সম্পর্কে বক্তব্য পেশ করেন। অন্যান্যের মধ্যে বক্তব্য রাখেন, সিঙ্গাপুর যুবসংঘ-এর সহ-সভাপতি মুআযযম হোসাইন (বগুড়া), ফাকীরুল ইসলাম (মেহেরপুর), হাফেয শুআইব (কুমিল্লা) প্রমুখ। সুলতান মসজিদ কমিটির অনুমতিক্রমে বাদ যোহর থেকে মাগরিব পর্যন্ত অনুষ্ঠিত উক্ত সমাবেশটি ছিল প্রাণবন্ত। বক্তাগণ শিরক, বিদআত, তাওহীদ ও হালাল-হারাম বিষয়ে গুরুত্বপূর্ণ বক্তব্য পেশ করেন। তারা বলেন, নির্ভেজাল তাওহীদের প্রচার ও প্রসারের মাধ্যমে আল্লাহ্র সন্তুষ্টি অর্জনের লক্ষ্যে দাওয়াতী কাজ যোরদার করতে আমাদের সচেষ্ট হতে হবে। আমি কেন আহলেহাদীছ হলাম এ বিষয়ে আকর্ষণীয় বক্তব্য রাখেন হানাফী থেকে নতুন আহলেহাদীছ মুহাম্মাদ আল-আমীন (কুমিল্লা) ও মুহাম্মাদ শাহ আলম (টাঙ্গাইল)। অনুষ্ঠানের সঞ্চালক ছিলেন সিঙ্গাপুর আহলেহাদীছ যুবসংঘ-এর সাংগঠনিক সম্পাদক আব্দুল মুকীত (কুষ্টিয়া)। অনুষ্ঠানে প্রায় অর্ধশত শ্রোতা উপস্থিত ছিলেন। উল্লেখ্য যে, সিঙ্গাপুরে আত-তাহরীকের ক্রমবর্ধমান গ্রাহক সংখ্যা নভেম্বর ১০-য়ে ৮০-তে পৌঁছেছে। ফালিল্লা-হিল হাম্দ।